Būbeliai

Būbeliai – kaimas Kretingos rajono savivaldybės pietinėje dalyje, 3,5 km į pietryčius nuo Kretingos, 0,5 km į pietus nuo Dupulčių, prie kelio Kretinga–Gargždai.

Etimologija 

Vietovardis kilo iš asmenvardžio Bubelis daugiskaitinės formos.

Istorija 

XIX a. Bliūdsukių šiaurės vakarinėje dalyje susiformavo Būbelių užusienis, kuris minimas 1911 m. Kretingos parapijos mirusiųjų sąraše.

Po 1915 m. tapo savarankišku kaimu, kuriame 1923 m. buvo 11 ūkių.

Apie 1945–1959 m. – Būbelių apylinkės administracinis centras.

1986 m. prie Būbelių prijungta panaikinto Bliūdsukių kaimo žemė.

Gyventojai

Žymūs žmonės 
Gimė
 1904 m. balandžio 30 d. – Jokūbas Liauda-Liaudinskas, poetas, prozininkas, tremtinys;
 1920 m. lapkričio 30 d. – Juozas Aleksandravičius, Lietuvos filologas, pedagogas, humanitarinių mokslų daktaras.

Kultūros paveldas 
 Bliūdsukių senosios kapinės, vad. Maro kapeliais (XVIII–XIX a.);
 Bliūdsukių koplytėlė su Švč. Marijos Maloningosios skulptūra (koplytėlė – XX a. I pusė, skulptūra – XIX a.).

Šaltiniai 

Kretingos rajono savivaldybės gyvenvietės